open-index/open-wikipedia-markdown huggingface dataset:
ইনস্টিটিউট অব হেলথ টেকনোলজি, রাজশাহী

**ইনস্টিটিউট অব হেলথ টেকনোলজি, রাজশাহী** বা সংক্ষেপে **আই.এইচ.টি, রাজশাহী** বাংলাদেশের সরকারি মেডিক্যাল ইন্সটিটিউটগুলোর মধ্যে অন্যতম। এটি ১৯৭৬ সালে মাত্র ৭৫ জন ছাত্র-ছাত্রী নিয়ে যাত্রা শুরু করে।

## ইতিহাস
১৯৭৬ সালে রাজশাহীবাসীর জন্য রাজশাহী জেলার লক্ষ্মীপুরে একটি প্যারামেডিক্যাল ইন্সটিটিউট স্থাপিত হয়। প্রতিষ্ঠা লগ্নে এটি ৩টি অনুষদে (ফার্মেসী, ল্যাবঃমেডিসিন এবং রেডিওগ্রাফি অনুষদ) মাত্র ৭৫ জন শিক্ষার্থী নিয়ে যাত্রা শুরু করে। পর্যায়ক্রমে অনুষদের সংখ্যা বৃদ্ধি হয়ে বর্তমানে ৭টি অনুষদে প্রায় ১০৫০ জন শিক্ষার্থী পড়াশুনা করছে। ১৯৮৯ সালের ১২ জুলাই থেকে সরকারী আদেশক্রমে প্রতিষ্ঠানটির নাম পরিবর্তন করে ইন্সটিটিউট অব হেলথ্ টেকনোলোজি রাখা হয়। ২০০৯-২০১০ শিক্ষাবর্ষ থেকে এখানে বিএসসি কোর্স চালু করে ছাত্র ভর্তি করা হয়। বিএসসি কোর্সে ২টি অনুষদে (বিএসসি ইন মেডিক্যাল টেকনোলজি ল্যাবরেটরি এবং বিএসসি ইন ফিজিওথেরাপি) ৬০ জন শিক্ষার্থী নিয়ে এর কার্যক্রম শুরু হয়। বর্তমানে বিএসসি কোর্সের দুইটি অণুষদে ৫ টি ব্যাচে মোট প্রায় ২৭৫ জন শিক্ষার্থী লেখাপড়া করছে।

## ভবনসমূহ
থাম্ব|প্রধান ফটক
থাম্ব|একাডেমিক ভবন
একটি মাত্র ভবন আছে যেখানে প্রায় ১৫০০ ছাত্র-ছাত্রী পড়াশোনা করে।

## গ্রন্থাগার
আই,এইচ,টি তে একটি সমৃদ্ধ গ্রন্থাগার রয়েছে। যাতে পুরাতন মূল্যবান ও সাম্প্রতিক সংস্করণের বই, জার্নাল এবং সাময়িকীর প্রাচুর্য রয়েছে।

## গবেষণাগার
আই,এইচ,টি তে সব বিভাগের আলাদা আলাদা গবেষণাগার আছে। এখানে বিভাগ অনুযায়ী বিভিন্ন গবেষণার কাজ সম্পাদনা করা হয়। দক্ষ শিক্ষক মন্ডলি ও টেকনোলজিষ্ট দ্বারা গবেষণাগার গুলো পরিচালনা করা হয়।

## প্রকাশনা
আই,এইচ,টি তে নিয়মিত ভাবে জনপ্রিয় বার্ষিকী ও সাময়িকী প্রকাশ করা হয়। ইন্সটিটিউটের সকল ছাত্র-ছাত্রী ও শিক্ষক-শিক্ষিকাও এতে লিখতে পারেন। সব মিলিয়ে একটি গবেষণা সমৃদ্ধ সাময়িকি প্রকাশ পায়।

## নথিভুক্ত শিক্ষার্থী
১৯৭৬ সালে মাত্র ৭৫ জন শিক্ষার্থী নিয়ে যাত্রা শুরু করে আই.এইচ.টি রাজশাহী। মাত্র ৭৫ জন শিক্ষার্থী নিয়ে যাত্রা শুরু করলেও অতিদ্রুত সব অনিশ্চয়তা ও প্রতিবন্ধকতাকে জয় করে আই.এইচ.টি দেখা পায় সোনালী ভবিষ্যতের। আস্তে আস্তে শিক্ষার্থীর সংখা ক্রমান্বয়ে বাড়তে থাকে। পর্যায়ক্রমে অনুষদের সংখ্যা বৃদ্ধি হয়ে বর্তমানে ৭ টি অনুষদে প্রায় ১০৫০ জন শিক্ষার্থী পড়াশুনা করছে। আগে সচরাচর যেভাবে ভর্তি করা হয় সেভাবে ভর্তি করা হত, কিন্তু এখন এখানে ভর্তি পরীক্ষা দিয়ে উত্তির্ন হয়ে তারপর ভর্তি হতে হয়।

## বর্তমান অনুষদ ও বিভাগসমূহ
### ডিপ্লোমা
# ডিপ্লোমা ইন ফার্মেসী
# ডিপ্লোমা ইন ল্যাবরেটরি মেডিসিন
# ডিপ্লোমা ইন ফিজিওথেরাপি
# ডিপ্লোমা ইন রেডিওথেরাপি
# ডিপ্লোমা ইন রেডিওলোজী এন্ড ইমেজিং
# ডিপ্লোমা ইন ডেন্টাল টেকনোলজি

### বিএসসি
# বিএসসি ইন মেডিক্যাল টেকনোলজি (ল্যাবরেটরি)
# বিএসসি ইন ফিজিওথেরাপি

## চিত্রশালা

File:Institute of Health Technology, Rajshahi 02.jpg|শহীদ মিনার
File:Institute of Health Technology, Rajshahi 09.jpg|ছেলেদের হোষ্টেল
File:Institute of Health Technology, Rajshahi 08.jpg|অধ্যক্ষ এর বাসভবন


## তথ্যসূত্র

বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের স্বাস্থ্য প্রযুক্তি প্রতিষ্ঠান
বিষয়শ্রেণী:বাংলাদেশের চিকিৎসা শিক্ষাপ্রতিষ্ঠান
বিষয়শ্রেণী:বাংলাদেশের স্বাস্থ্য শিক্ষাপ্রতিষ্ঠান
বিষয়শ্রেণী:১৯৭৬-এ বাংলাদেশে প্রতিষ্ঠিত
রন হামেন্স

**রোনাল্ড আর্থার হামেন্স** (; জন্ম: ২৫ নভেম্বর, ১৯১৫ - মৃত্যু: ২৪ মার্চ, ২০১০) দক্ষিণ অস্ট্রেলিয়ার হাইন্ডমার্শ এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য **রন হামেন্স** ঘরোয়া প্রথম-শ্রেণীর ক্রিকেটে দক্ষিণ অস্ট্রেলিয়ার পক্ষেও খেলেছিলেন। খাঁটো গড়নের অধিকারী হামেন্স দলে মূলতঃ ডানহাতি ব্যাটসম্যানের দায়িত্বে ছিলেন। পিছনের পায়ে ভর রেখে দর্শনীয় ভঙ্গীমায় খেলতেন। জেলা পর্যায়ের ক্রিকেটে সর্বকনিষ্ঠ অস্ট্রেলীয় হলেও ২০০৮ সালে বিল ব্রাউনের দেহাবসানের পর ২০১০ সালে তার মৃত্যুর পূর্ব পর্যন্ত সর্বাপেক্ষা বয়োঃজ্যেষ্ঠ অস্ট্রেলীয় টেস্ট ক্রিকেটারের মর্যাদা পেয়েছেন তিনি।

## প্রারম্ভিক জীবন
অ্যাডিলেডের উপকণ্ঠে হাইন্ডমার্শ এলাকায় হামেন্সের জন্ম। তার কাকাতো ভাই চার্লি ওয়াকারও অস্ট্রেলিয়া দলের সদস্য ছিলেন। ১৫ বছর ২৫ দিন বয়সে সর্বকনিষ্ঠ জেলা ক্রিকেটার হিসেবে দক্ষিণ অস্ট্রেলীয় ক্রিকেটাররূপে ইতিহাসের পাতায় নাম লেখান। ১৯৩০ সালে অ্যাডিলেড ক্লাবের সদস্য হিসেবে তার অভিষেক ঘটে ওয়েস্ট টরেন্সের বিপক্ষে। দক্ষিণ অস্ট্রেলিয়া দলে খেলা অবস্থায় সরকারী প্রিন্টিং অফিসে চাকরি করছিলেন। প্রতিরক্ষা ব্যুহ ভেঙ্গে কার্যকরী ব্যাটসম্যান হিসেবে নিজের সক্ষমতা প্রদর্শন করেন। কিন্তু ফাস্ট বোলিংয়ের বিপক্ষে তার বেশ দুর্বলতা ছিল।

ঘরোয়া প্রথম-শ্রেণীর ক্রিকেটে দারুণ সফল ছিলেন। ১৯৫০ সালে দক্ষিণ অস্ট্রেলিয়ার পক্ষে সর্বাপেক্ষা সফল ব্যাটসম্যানরূপে পরিচিতি পান। ১৯৩৫ থেকে ১৯৫১ সাল পর্যন্ত ৯৯টি প্রথম-শ্রেণীর খেলায় অংশগ্রহণ করেছেন। ৫,২৮৫ রান সংগ্রহকালে ১১ সেঞ্চুরিসহ ইনিংসপ্রতি তার ব্যাটিং গড় ছিল ৩৭.৭৫। এছাড়াও, প্রথম ও সর্বশেষ প্রথম-শ্রেণীর খেলায় সেঞ্চুরির সন্ধান পান।

## টেস্ট ক্রিকেট
জাতীয় দলের পক্ষে কেবলমাত্র তিনটি টেস্টে অংশ নিতে পেরেছেন। ঘরোয়া ক্রিকেটে দারুণ সফলতা পাওয়ায় সিডনিতে অনুষ্ঠিত পঞ্চম টেস্টে খেলার জন্য দলে অন্তর্ভুক্ত হন। ২৮ ফেব্রুয়ারি, ১৯৪৭ তারিখে সফরকারী ইংল্যান্ডের বিপক্ষে প্রথম ইনিংসে ৩০ রানে অপরাজিত ছিলেন তিনি। দ্বিতীয় ইনিংসে তিনি মাত্র ১ রান তুললেও অস্ট্রেলিয়া দল জয়লাভে সক্ষম হয়।

১৯৪৭-৪৮ মৌসুমে সফরকারী ভারতের বিপক্ষে দ্বিতীয় ও তৃতীয় টেস্টে খেলার জন্য মনোনীত হন। উভয় টেস্টের প্রথম ইনিংসেই তিনি ২৫ রান করে সংগ্রহ করেছিলেন। ১২ ডিসেম্বর, ১৯৪৭ তারিখে অনুষ্ঠিত টেস্টটি ড্র হওয়ায় তাকে পুনরায় মাঠে নামতে হয়নি। ১ জানুয়ারি, ১৯৪৮ তারিখে শুরু হওয়া টেস্টে ডন ব্র্যাডম্যান ও আর্থার মরিসের সেঞ্চুরির সুবাদে দল জয়লাভ করে। ঐ টেস্টের দ্বিতীয় ইনিংসে তাকে ব্যাটিংয়ের প্রয়োজন পড়েনি। পরবর্তী দুই টেস্টে নীল হার্ভে'র পরিবর্তে তাকে দলে নেয়া হয়।

১৯৪৮ সালে দলের সাথে ইংল্যান্ড সফরে যান। অপরাজেয় নামে খ্যাত অস্ট্রেলিয়া দল কোন খেলাতেই পরাজিত হয়নি। কিন্তু ঐ সফরে কোন টেস্টে খেলার জন্য তাকে মাঠে নামানো হয়নি।

## টেস্টে অবদান

## তথ্যসূত্র

## আরও দেখুন
* বিল ব্রাউন
* অস্ট্রেলিয়া জাতীয় ক্রিকেট দল
* ১৯৪৮ অস্ট্রেলিয়া ক্রিকেট দলের ইংল্যান্ড সফর
* ১৯৪৮ অস্ট্রেলিয়া ক্রিকেট দলের ইংল্যান্ড সফরে ডন টলন

## গ্রন্থপঞ্জি
*
*
*
*
*Cashman, R. (ed.) (1997). *The A-Z of Australian cricketers*, Oxford University Press: Melbourne.
*

## বহিঃসংযোগ

* 
* 

বিষয়শ্রেণী:১৯১৫-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অপরাজেয় (ক্রিকেট)
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:দ্বিতীয় বিশ্বযুদ্ধে রয়্যাল অস্ট্রেলিয়ান ‌এয়ার ফোর্সের কর্মকর্তা
বিষয়শ্রেণী:শতবার্ষিকী পদক বিজয়ী
বিষয়শ্রেণী:অ্যাডিলেড থেকে আগত ক্রিকেটার
কাউগাঁ রেলওয়ে স্টেশন

**কাউগাঁ রেলওয়ে স্টেশন** হচ্ছে বাংলাদেশের রংপুর বিভাগের দিনাজপুর জেলার চিরিরবন্দর উপজেলায় অবস্থিত একটি রেলওয়ে স্টেশন।

## ইতিহাস
কাউগাঁ রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।

## পরিষেবা
কাউগাঁ রেলওয়ে স্টেশন দিয়ে যে ট্রেনগুলো চলাচল করে। তা নিম্নে তা উল্লেখ করা হলো:

;আন্তঃনগর ট্রেন

* পঞ্চগড় এক্সপ্রেস
* একতা এক্সপ্রেস
* দ্রুতযান এক্সপ্রেস
* দোলনচাঁপা এক্সপ্রেস

;কমিউটার ট্রেন
* দিনাজপুর কমিউটার
* পঞ্চগড় কমিউটার
* কাঞ্চন কমিউটার

;মেইল ট্রেন

* উত্তরবঙ্গ মেইল ও
  
লোকাল ট্রেন

## তথ্যসূত্র

বিষয়শ্রেণী:দিনাজপুর জেলার রেলওয়ে স্টেশন
শী উইল বি লাভড্‌

"**শী উইল বি লাভড্‌**" গানটি পপ রক ধাচের ব্যান্ড দল মেরুন ফাইভ এর গাওয়া একটি জনপ্রিয় গান। গানটি লিখেছিলেন দলের গায়ক অ্যাডাম লেভিন এবং প্রধান গিটার বাদক জেমস ভ্যালেন্টাইন । এটি  মেরুন ফাইভ এর অভিষেক অ্যালবাম *সংস এবাউট জেন* (২০০২) এর তৃতীয় গান। এ এককটি যুক্তরাষ্ট্রে শীর্ষ তালিকায় পঞ্চম স্থানে ছিল,এবং ২০১২ সালের ডিসেম্বর অবধি ২,৭২২,০০০ বার পর্যন্ত বিক্রিত হয় এটি যুক্তরাজ্যে শীর্ষ তালিকায় চতুর্থ স্থানে ছিল, অস্ট্রেলিয়ায়, শীর্ষ তালিকায় প্রথম স্থানে একাধিক বারে পাঁচ সপ্তাহ ছিল। এ গানের উল্ল্যেখযোগ্য অংশ ছিল কেলি প্রেস্টন এর অভিনীত মিউজিক ভিডিওতে গায়ক অ্যাডাম লেভিনের সাথে ত্রিভুজ প্রেমের ভুমিকাটি। ভিডিওটি সেপিয়া বা সাদা-কালো রুপেও পাওয়া যায়।

 গানটি ব্যান্ড দলের পূর্ববর্তী সাফল্যের ধারা অব্যাহত রেখেছিল, "দিস লাভ" ও "হারডার টু ব্রিথ", গানগুলোর মতই মেইনস্ট্রিম টপ ফোরটি এবং অ্যাডাল্ট টপ ফোরটি তালিকাতে স্থান দখল করে নেয়। কিন্তু অনেক বেতার কেন্দ্রের প্লেলিস্ট হতে একে সরিয়ে দেয়া হয়েছিল, কারণ ছিল তারা মনে করেছিলেন এ গানটি মৃদু ছন্দের এবং রক ধাচের না হওয়াতে শ্রোতাদের আকর্ষণ করবেনা। এসব বেতার কেন্দ্র "দিস লাভ" ও "হারডার টু ব্রিথ" গান গুলোই চালাতে থাকল, কিন্তু অন্য বেতার কেন্দ্রগুলো মেরুন ফাইভ এর নতুন জনপ্রিয় গান গুলো পপ ও বয়ঃপ্রাপ্ত শ্রোতাদের উদ্দেশ্যে চালিয়ে গিয়েছিল। ২০১৪ সালের জুন মাস পর্যন্ত,  যুক্তরাষ্ট্রে ৩,০০০,০০০ কপি বিক্রিত হয়

## সম্মাননা ও অর্জন সমূহ
২০০৫ সালে, গানটি ৪৭তম বার্ষিক গ্র্যামি পুরস্কার  অনুষ্ঠানে সেরা পপ গায়ক বা দলের শ্রেনীতে মনোনয়ন পায়।

## গানের তালিকা সমূহ

;Promotional single
#"She Will Be Loved (Radio edit)"&nbsp;– 3:59

;Australian CD single
#"She Will Be Loved (Radio edit)"&nbsp;– 3:59
#"This Love (Kanye West remix)"&nbsp;– 3:42
#"Closer (Live acoustic version)"&nbsp;– 4:30

;Europe CD single
#"She Will Be Loved (Radio edit)"&nbsp;– 3:59
#"She Will Be Loved (Album version)"&nbsp;– 4:17

;UK CD single
#"She Will Be Loved (Radio edit)"&nbsp;– 3:59
#"She Will Be Loved (Live acoustic version)"&nbsp;– 4:39

;German Maxi-single / UK CD single #2
#"She Will Be Loved (Album version)"&nbsp;– 4:36
#"This Love (Live acoustic version)"&nbsp;– 4:15
#"This Love (Kanye West remix)"&nbsp;– 3:42
#"She Will Be Loved (Video)"&nbsp;– 4:26

;US 12" vinyl
#"She Will Be Loved (Radio edit)"&nbsp;– 3:59
#"Sunday Morning (Album version)"&nbsp;– 4:06

## তালিকা ও সনদ

### স্পতাহের শীর্ষতালিকা

### বছর জুড়ে শীর্ষতালিকা

### দশকের শীর্ষতালিকা

### সনদ

!scope="col" colspan="3"| Streaming
|-

## অনুসৃত রূপ
* ২০০৮ সালে, কেট সিবেরানো তার "সো মাচ বিউটি" অ্যালবামের জন্য গানটি পুনরায় গেয়েছিলেন।

## তথ্যসূত্র

## বহিঃসংযোগ
* Lyrics of this song  at MetroLyrics

বিষয়শ্রেণী:অস্ট্রেলিয়ার শীর্ষ একক
ফ্রেদি আগুইলার

**ফার্দিনান্দ পাসকুয়াল আগুইলার** (জন্ম ফেব্রুয়ারি ৫, ১৯৫৩), যিনি **ফ্রেদি আগুইলার** বা **কা ফ্রেদি আগুইলার** নামেই বেশি পরিচিত,   ফিলিপাইনের লোক সঙ্গীত শিল্পী। তিনি সবচেয়ে বেশি পরিচিত তার *বায়ান কো*-এর জন্য যা মার্কোস শাসনের বিরুদ্ধে ১৯৮৬ সালে জনশক্তি বিপ্লবে ব্যবহৃত সঙ্গীত হয়ে উঠে। এছাড়াও তিনি তার আনাক গানের জন্যও জনপ্রিয় হন যা ফিলিপাইনে সর্বকালের সবচেয়ে বেশিবার বিক্রির রেকর্ড অর্জন করে। তিনি পিয়ানো রক করতেই বেশি পছন্দ করেন।

তিনি ফিলিপাইনে, এশীয়-প্রশান্ত অঞ্চলে ও আন্তর্জাতিকভাবেও ব্যাপক পরিচিত, এছাড়াও তাকে ফিলিপাইনের অন্যতম শ্রেষ্ঠ সুরকার ও গীতিকার হিসেবে বিবেচনা করা হয়।

## প্রারম্ভিক জীবন
ফ্রেদি আগুইলারের সঙ্গীতজীবন শুরু হয় ছোটবেলা থেকেই। ১৪ বছর বয়সেই তিনি গান লিখেছিলেন। ১৭ বছর বয়সে আগুইলার প্রথমবারের মত গিটার বাজিয়েছিলেন এবং ২০ বছর বয়স থেকে স্টেজে সঙ্গীত পরিবেশন শুরু করেন।

ফ্রেদি আগুইলারডি গুজম্যান ইন্সটিটিউট অব টেকনোলজিতে তড়িৎ কৌশল বিষয়ে অধ্যয়ন শুরু করেন ,কিন্তু তিনি ডিগ্রী লাভের পূর্বেই শিক্ষাপ্রতিষ্ঠান ত্যাগ করেন। পরবর্তীতে তিনি সঙ্গীতে মনোনিবেশ করেন এবং প্রথম দিকে তিনি রাস্তায় রাস্তায় সঙ্গীত পরিবেশন করতেন। এরপর কিছুদিন লোক সঙ্গীত ক্লাব ও বার সঙ্গীতশিল্পী হিসেবে কাজ করেন। ১৮ বছর বয়সে আগুইলার পরিবার থেকে বিচ্ছিন্ন হয়ে যান ও কলেজ ত্যাগ করেন। পাঁচ বছর পর নিজের ভুল বোঝার পর তিনি আত্মোপলব্ধি থেকে *[[আনাক (গান)|আনাক]]* গানটি রচনা করেন।

### প্রভাব
ফ্রেদি অ্যাংলো-আমেরিকান লোক সঙ্গীত এবং সেসময়কার ফোক-রক স্টার ক্যাট স্টিভেন্স ও জেমস টেইলরদের দ্বারা প্রভাবিত হন। এছাড়াও তিনি ফিলিপিনো ঐতিহ্য ও সংস্কৃতি দ্বারা ব্যাপকভাবে প্রভাবিত হন ও তিনি ফিলিপিনো লোক সঙ্গীতের একটি স্থায়ী ধারা প্রতিষ্ঠার চেষ্টা করেন।

## তথ্যসূত্র

## বহিঃসংযোগ
* Manong Freddie Aguilar's official Web site
* Recordings on WhiteAlien website of Freddie live at Ka Freddie's

বিষয়শ্রেণী:১৯৫৩-এ জন্ম
বিষয়শ্রেণী:ফিলিপিনো গায়ক
বিষয়শ্রেণী:রোমান ক্যাথলিকবাদ থেকে ইসলামে ধর্মান্তরিত
বিষয়শ্রেণী:একাধিক অঙ্গ ব্যর্থতায় মৃত্যু
বিষয়শ্রেণী:২০২৫-এ মৃত্যু
সেতাবগঞ্জ রেলওয়ে স্টেশন

**সেতাবগঞ্জ রেলওয়ে স্টেশন** হচ্ছে বাংলাদেশের রংপুর বিভাগের দিনাজপুর জেলার বোচাগঞ্জ উপজেলায় অবস্থিত একটি রেলওয়ে স্টেশন।

## ইতিহাস
সেতাবগঞ্জ রেলওয়ে  স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।

## পরিষেবা
সেতাবগঞ্চ রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:

* পঞ্চগড় এক্সপ্রেস
* দ্রুতযান এক্সপ্রেস
* একতা এক্সপ্রেস
* বাংলাবান্ধা এক্সপ্রেস
* দোলনচাঁপা এক্সপ্রেস
* উত্তরবঙ্গ মেইল
* পঞ্চগড় কমিউটার
* কাঞ্চন কমিউটার ও
* লোকাল ট্রেন

## চিত্রশালা

## তথ্যসূত্র

বিষয়শ্রেণী:দিনাজপুর জেলার রেলওয়ে স্টেশন
সুতিয়াখালী রেলওয়ে স্টেশন

**সুতিয়াখালী রেলওয়ে স্টেশন** হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। স্টেশনটি লোকবল সংকটের কারণে ২০১১ সাল থেকে বন্ধ রয়েছে।

## ইতিহাস

## চিত্রশালা

## তথ্যসূত্র

বিষয়শ্রেণী:ময়মনসিংহ জেলার রেলওয়ে স্টেশন
চরমোনাই ইউনিয়ন

**চর মোনাই** বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

## ইতিহাস
কথিত রয়েছে, নদী বেষ্টিত চর মোনাই ইউনিয়নের ভূখণ্ড একসময় বরিশালের উপর দিয়ে বয়ে যাওয়া কীর্তনখোলা নদীর অংশ ছিল। কোন একসময় নদীর মাঝখানে ছোট চরের উদ্ভব হয়। সেখানে মোনাই নামে একজন পাগল ছনের ছাউনি দিয়ে ঘর তৈরি করে বসবাস ও নামাজ রোজা করত। কেউ কেউ তাকে দরবেশ বলেও অভিহিত করেন। পরবর্তীতে তার নাম অনুসারেই চর মোনাই ইউনিয়নের নামকরণ করা হয়। ১৯৬৪ সালের ২০শে মার্চ চর মোনাই ইউনিয়ন প্রতিষ্ঠিত হয়।

## আয়তন
চর মোনাই ইউনিয়নের আয়তন ১১,৭৫৫ একর।

## ভৌগোলিক উপাত্ত
চর মোনাই ইউনিয়নের পশ্চিমে কীর্তনখোলা নদী ও চর বাড়িয়া ইউনিয়ন, পূর্বে ইলিশা নদী, উত্তরে আড়িয়ালখাঁ নদী এবং দক্ষিণে কড়ইতলা নদী, চর কাউয়া ইউনিয়ন, চাঁদপুরা ইউনিয়ন ও টুঙ্গিবাড়িয়া ইউনিয়নের সাহেবের হাট অবস্থিত। এ ইউনিয়নের মধ্যদিয়ে বয়ে গেছে বিশ্বাসের হাটের খাল, ডিংগামানিক-বুখাইনগর খাল, গিলাতলী-পশুরীকাঠী খাল, চরমোনাই-রাজারচর খাল, চরবুখাইনগর ও নলচর খাল।

## প্রশাসনিক কাঠামো
চর মোনাই ইউনিয়ন বরিশাল সদর উপজেলার আওতাধীন ৫নং ইউনিয়ন পরিষদ। ২০০৭ সালে কোতোয়ালী থানা ভেঙে আরও ৩টি নতুন থানা গঠনের সময় ইউনিয়নটিকে প্রশাসনিক কার্যক্রম কাউনিয়া থানার অন্তর্ভুক্ত হয়। কিন্তু পরবর্তীতে আবারও কোতোয়ালী থানায় অন্তর্ভুক্ত করা হয়। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী চর মোনাই ইউনিয়নের মোট জনসংখ্যা ২৮,৭৯০ জন। এর মধ্যে পুরুষ ১৪,১৬৩ জন এবং মহিলা ১৪,৬২৭ জন। মোট পরিবার ৬,২২০টি।

## শিক্ষা
২০১১ সালের আদমশুমারি অনুযায়ী চর মোনাই ইউনিয়নের সাক্ষরতার হার ৫৩.৯%। এ ইউনিয়নে ৭টি মাধ্যমিক বিদ্যালয় ও ১৪টি সরকারি প্রাথমিক বিদ্যালয় রয়েছে।

### শিক্ষা প্রতিষ্ঠান
; মাদ্রাসা
* চরমোনাই জামিয়া রশিদিয়া ইসলামিয়া

;মাধ্যমিক বিদ্যালয়
* চর মোনাই বিশ্বাসের হাট ইউনিয়ন মাধ্যমিক বিদ্যালয়
* চর হোগলা মাধ্যমিক বিদ্যালয়
* নলচর মাধ্যমিক বিদ্যালয়
* বুখাইনগর মাধ্যমিক বিদ্যালয়
* রাজার চর মাধ্যমিক বিদ্যালয়
* রাজার চর জবেদ আলী মাধ্যমিক বিদ্যালয়
* শালুকা মাধ্যমিক বিদ্যালয়

## স্বাস্থ্য
স্বাস্থ্যসেবার জন্য চর মোনাই ইউনিয়নে একটি সরকারি স্বাস্থ্য ও পরিবার পরিকল্পনা কেন্দ্র ও দুইটি (গিলাতলি ও চর বুখাইনগর) কমিউনিটি ক্লিনিক রয়েছে। এছাড়া বিভিন্ন বেসরকারি স্বাস্থ্যসেবা প্রদানকারী এনজিও কাজ করে।

## অর্থনীতি
চর মোনাই ইউনিয়নের অর্থনীতি মূলত কৃষি নির্ভর। এ অঞ্চলে ইটের ভাটা ছাড়া অন্য কোন শিল্পকারখানা গড়ে ওঠেনি।

## দর্শনীয় স্থান ও স্থাপনা
* ঐত্যিহ্যবাহী রাজারচর মহাবট আশ্রম
* চরমোনাই কওমী মাদরাসা।
* চরমোনাই কামিল মাদরাসা
* চরমোনাই সেতু।

### দরবার
১৯২৪ সালে প্রতিষ্ঠালগ্ন থেকে প্রতিবছর চরমোনাই মাদরাসা প্রাঙ্গণে দুবার বাংলা অগ্রহায়ণ ও ফাল্গুন মাসে ওয়াজ মাহফিল অনুষ্ঠিত হয়।

## উল্লেখযোগ্য ব্যক্তিত্ব
* সৈয়দ মুহাম্মদ ইসহাক –– চরমোনাইর সাবেক পীর 
* সৈয়দ ফজলুল করিম –– চরমোনাইর সাবেক পীর
* সৈয়দ রেজাউল করিম –– চরমোনাইর বর্তমান পীর
* সৈয়দ ফয়জুল করিম --- নায়েবে আমির ইসলামী আন্দোলন বাংলাদেশ

## আরও দেখুন
* বরিশাল সদর উপজেলা
* কাউনিয়া থানা, বরিশাল
* বরিশাল জেলা

## তথ্যসূত্র

## বহিঃসংযোগ

বিষয়শ্রেণী:বরিশাল সদর উপজেলার ইউনিয়ন
বিষয়শ্রেণী:বরিশাল জেলার জনবহুল স্থান
মাদারগাঙ নদী

**মাদারগাঙ নদী** বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১০৭ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারগাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৭।

## প্রবাহ
মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:সাতক্ষীরা জেলার নদী
বিষয়শ্রেণী:কালীগঞ্জ উপজেলা, সাতক্ষীরা
বিষয়শ্রেণী:শ্যামনগর উপজেলা
মাদারীপুর বিলরুট নদী

**মাদারীপুর বিলরুট নদী**  বাংলাদেশের দক্ষিণ-পশ্চিমাঞ্চলের মাদারীপুর, গোপালগঞ্জ ও নড়াইল জেলার একটি নদী।  নদীটির দৈর্ঘ্য ৩৯ কিলোমিটার, গড় প্রস্থ ১৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারীপুর বিলরুট নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৮।

## প্রবাহ
মাদারীপুর বিলরুট নদীটি মাদারীপুর জেলার রাজৈর উপজেলার হোসেনপুর ইউনিয়ন এলাকায় প্রবহমান কুমার আপার নদী হতে উৎপত্তি লাভ করেছে। অতঃপর এই নদীর জলধারা নড়াইল জেলার কালিয়া উপজেলার পহরডাঙ্গা ইউনিয়ন পর্যন্ত প্রবাহিত হয়ে মধুমতি নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটির অংশ জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:মাদারীপুর জেলার নদী
বিষয়শ্রেণী:নড়াইল জেলার নদী
বিষয়শ্রেণী:গোপালগঞ্জ জেলার নদী
বিষয়শ্রেণী:রাজৈর উপজেলা
বিষয়শ্রেণী:মুকসুদপুর উপজেলা
বিষয়শ্রেণী:কালিয়া উপজেলা
বিষয়শ্রেণী:গোপালগঞ্জ সদর উপজেলা
পাহলাজ নিহলানি

**পাহলাজ নিহলানি** এক জন ভারতীয় চলচ্চিত্র প্রযোজক ও বর্তমানে তিনি   কেন্দ্রীয় চলচ্চিত্র প্রমাণন পর্ষদের প্রধান। পাহলাজ নিহলানি দ্বারা নির্মিত প্রথম চলচ্চিত্রটির নাম, **হাথকড়ি**। তার প্রযোজিত চলচ্চিত্রের মধ্যে উল্লেখনীয় কয়েকটা যেমন আঁখে,  সোলা আউর সাবনাম ইত্যাদি।

## ব্যক্তিজীবন
## চলচ্চিত্রাদি
### প্রযোজিত

### পরিচালিত

## তথ্যসূত্র

বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:জীবিত ব্যক্তি
এক টেস্টের বিস্ময়কারী

**এক টেস্টের বিস্ময়কারী** ক্রিকেটের একটি পরিভাষা। এর মাধ্যমে একজন ক্রিকেটারের সমগ্র খেলোয়াড়ী জীবনে দলের পক্ষে একটিমাত্র টেস্টে অংশগ্রহণের সুযোগ লাভ করাকে বুঝানো হয়ে থাকে। দুর্বল ক্রীড়াশৈলীর কারণেই মূলতঃ এটি হয়ে থাকে। এরফলে, তিনি আর কখনও দলের পক্ষে টেস্ট ক্রিকেটে খেলার সুযোগ পাননি। একজন সঙ্গীত শিল্পীর একটিমাত্র গান দর্শক-শ্রোতাদের মনোযোগ আকর্ষণের সাথে এর তুলনা করা যেতে পারে।

সেপ্টেম্বর, ২০০৬ সাল পর্যন্ত মোট ৩৭৭জন এক টেস্টের বিস্ময়কারী ক্রিকেটার রয়েছেন। নিচে কয়েকজন উল্লেখযোগ্য ক্রিকেটারের ক্রীড়াশৈলী তুলে ধরা হলো:

* অ্যান্ডি গ্যানটিউম: ১৯৪৮ সালে ওয়েস্ট ইন্ডিজের পক্ষে তিনি তার একমাত্র টেস্ট ইনিংসে ১১২ রান তুলেছিলেন। এরফলে সর্বকালের সেরাদের তালিকায় ব্যাটিং গড়ে শীর্ষস্থানে রয়েছেন।
* রডনি রেডমন্ড: ওয়েস্ট ইন্ডিয়ান অ্যান্ডি গ্যানটিউমের পর দ্বিতীয় ক্রিকেটার হিসেবে অভিষেকে সেঞ্চুরি করেন। ১৯৭৩ সালে নিউজিল্যান্ড দলের উদ্বোধনী ব্যাটসম্যানরূপে উভয় ইনিংসে যথাক্রমে ১০৭ ও ৫৬ করেছিলেন।
* ভিক স্টলমেয়ার: একমাত্র ক্রিকেটার হিসেবে নব্বুইয়ের কোটায় পৌঁছেন। অন্য কোন ক্রিকেটারই একমাত্র টেস্টে আশির অধিক রান করতে সক্ষমতা দেখাননি।
* স্টুয়ার্ট ল: অস্ট্রেলিয়ার পক্ষে একমাত্র টেস্টে অপরাজিত ৫৪* রান তোলেন। এরফলে তার ব্যাটিং গড়বিহীন অবস্থায় থাকে।
* গবো অ্যাশলে: ১৮৮৯ সালে দক্ষিণ আফ্রিকার পক্ষে তার একমাত্র ইনিংসে ৭/৯৫ পেয়েছিলেন।
* চার্লস ম্যারিয়ট: ১৯৩৩ সালে ইংল্যান্ডের পক্ষে তার একমাত্র টেস্টে ১১/৯৬ (৫/৩৭ ও ৬/৫৯) পেয়েছিলেন। অন্য কোন বোলারই তার একমাত্র টেস্টের কোন ইনিংসে পাঁচের অধিক বা খেলায় দশ উইকেট নেয়ার সক্ষমতা দেখাতে পারেননি।
* বিজয় রাজিন্দরনাথ: উইকেট-রক্ষকদের মধ্যে তিনি তার একমাত্র টেস্টে ভারতের পক্ষে চারটি স্ট্যাম্পিং করলেও ব্যাট করার সুযোগ পাননি।

প্রতি আটজনের মধ্যে একজন ক্রিকেটার মাত্র একবারই টেস্ট খেলার সুযোগ পেয়ে থাকেন। মাঝে-মধ্যে অবশ্য এক টেস্টের বিস্ময়কারীগণ বেশ কয়েকবছর পর পুনরায় টেস্ট খেলার সৌভাগ্য অর্জন করেছেন। তন্মধ্যে, ২০০১ সালে টেস্ট অভিষেকের পর ২০০৭ সালে নিজের দ্বিতীয় টেস্টে অংশ নেয়ার জন্য রায়ান সাইডবটমকে আমন্ত্রণ জানানো হয়েছিল। স্মর্তব্য যে, তার বাবা আর্নি সাইডবটম এক টেস্টের বিস্ময়কারী ছিলেন।

ড্যারেন প্যাটিনসন অপ্রত্যাশিতভাবে এক টেস্টের বিস্ময়কারী হিসেবে ইংল্যান্ডের পক্ষে খেলেন। কিন্তু, তার ভাই জেমস প্যাটিনসন অস্ট্রেলিয়ার পক্ষাবলম্বন করে টেস্ট ক্রিকেটে বেশ সাফল্য লাভ করেন।

মে, ২০০৭ তারিখ পর্যন্ত ১৪জন এক টেস্টের বিস্ময়কারীগণ দলের পক্ষেও একটিমাত্র একদিনের আন্তর্জাতিকে অংশ নেয়ার সুযোগ পেয়েছিলেন।

খুবই স্বল্পভাবে এ পরিভাষাটি একাধিক টেস্টে অংশগ্রহণকারী খেলোয়াড়দের ক্ষেত্রেও ব্যবহৃত হয়ে থাকে। কিন্তু তারা কেবলমাত্র একটি টেস্টে একবারই খুবই উল্লেখযোগ্য সফলতা লাভ করেছিলেন। উদাহরণস্বরূপ: ভারতীয় বোলার নরেন্দ্র হিরওয়ানি জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চতুর্থ টেস্টে ৮/৬১ ও ৮/৭৫ পেয়েছিলেন। এছাড়াও, অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। তারা প্রত্যেকেই তাঁদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।

## অন্যান্য
এ পরিভাষাটি রাগবি খেলায়ও ব্যবহৃত হয়ে থাকে।

## তথ্যসূত্র

## আরও দেখুন
* লিন্ডসে টাকেট
* উইজডেন ক্রিকেটার্স অ্যালমেনাক
* টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

## বহিঃসংযোগ
* Ultimate One-Test wonder, Cricinfo, December 31, 2005

বিষয়শ্রেণী:টেস্ট ক্রিকেটার
বিষয়শ্রেণী:টেস্ট ক্রিকেট
লগ্গী

কাহারবা, দাদরা, পোস্ত, রূপক ইত্যাদি ছোট তালে কায়দার মত ছন্দবৈচিত্র্যসম্পন্ন যে বর্ণসমষ্টি প্রয়োগ করা হয় তাকে বলা হয় লগ্গী। কায়দা থেকে লগ্গী হয় আকারে ক্ষুদ্র, তবে কায়দার মত লগ্গীতেও বিস্তারের কাজ করা চলে। সাধারণত: গজল,ভজন,ঠুংরী ইত্যাদি গানে লগ্গী পরিবেশিত হয় এবং লগ্গীর প্রয়োগে তবলা সঙ্গত আরও শ্রুতিমধুর হয়। একটি কাহারবার লগ্গীর নমুনা-

ধাতি  ধাধা  তিনা  কিনা ।  তাতি  ধাধা  ধিনা ঘিনা
এক্সহ্যামস্টার

**এক্সহ্যামস্টার** একটি বিনামূল্যে পর্নোগ্রাফিক ভিডিও শেয়ারিং ও সামাজিক যোগাযোগমূলক ওয়েবসাইট যার সদরদপ্তর সাইপ্রাসের লিমাসলে অবস্থিত। নভেম্বর ২০১৫-এ ওয়েবসাইটটি আলেক্সা এর পদমর্যাদায় ৭৬তম হয়েছিল, যা একে বিশ্বের শীর্ষ ১০০টি সাইটের মধ্যে একটি হতে সাহায্য করেছিল।

## দূষিত বিজ্ঞাপন
গবেষক জনাব লংমর দাবি করেন যে উক্ত সাইটের প্রদর্শিত বিজ্ঞাপন ব্যবহারকারীর মেশিনে বিনা অনুমতিতে বিপজ্জনক প্রোগ্রাম ইনস্টল করে যা মেশিনের জন্য খুব ক্ষতিকর। জনাব লংমর বিবিসি কে জানান যে দুটি জনপ্রিয় সাইট, এক্সহ্যামস্টার এবং পর্নহাব সর্বাধিক হুমকি সম্পন্ন।

## তথ্যসূত্র

বিষয়শ্রেণী:বিনামূল্যে পর্নোগ্রাফি
বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি
বিষয়শ্রেণী:ভিডিও হোস্টিং
বিষয়শ্রেণী:২০০৭-এ সাইপ্রাসে প্রতিষ্ঠিত
বিষয়শ্রেণী:সাইপ্রাসীয় আদিরসাত্মক ও পর্নোগ্রাফি ওয়েবসাইট
বিষয়শ্রেণী:ভারতে ইন্টারনেট বিবাচন
আত্ম-সহায়তা

থাম্ব|280px|আত্ম-সহায়তার জন্য পরামর্শ করা জীবনের উন্নতিতে বড় অবদান রাখে। এতে করে জীবনের সমস্যার অনেকটা সমাধান আমরা আপন-জন, পাড়া-প্রতিবেশী, বন্ধু-বান্ধবের মাধ্যমেই পেতে পারি।
**আত্ম-সহায়তা** বা **আত্ম-উন্নতিসাধন** হচ্ছে একটি আত্ম-নির্দেশিত উন্নতিসাধন – অর্থনৈতিকভাবে, বুদ্ধিমানভাবে বা অনুভূতিমূলক – প্রায়ই একটি মনস্তত্ত্বের বাস্তব ভিত্তিতে।*(উন্নতিসাধন মানে সংশোধন এবং ক্রম বর্ধমান উন্নয়ন, ধাপে ধাপে বিকাশ লাভ করা )* । বহু ভিন্ন ধরনের আত্ম-সহায়তা সঙ্ঘের অনুষ্ঠান বিদ্যমান, প্রত্যেকেরই রয়েছে এদের স্বীয় কেন্দ্রীভূত বিষয়গুলো, কৌশলগুলো, সংশ্লিষ্ট বিশ্বাসগুলো, প্রবক্তরা এবং কিছু ক্ষেত্রে নেতাগণ। আত্ম-সহায়তা আমাদেরকে বলবান কিছু শব্দ প্রদান করেছেঃ আরোগ্যলাভ, অক্রিয় পরিবারগুলো এবং অনির্ভরতা। *(সক্রিয় এর বিপরীত অক্রিয়/নিষ্ক্রিয়)* ।

আত্ম-সহায়তা প্রায়ই জনগণকে সুবিধা দিয়ে থাকে সহজলভ্য তথ্য বা সঙ্ঘবদ্ধ সমর্থন দ্বারা, যেমন ইন্টারনেটের মাধ্যমে তেমন ব্যক্তিগত ভাবেও। যেখানে একইরূপ অবস্থাগুলোর লোকজন একত্রে যুক্ত হন। আত্ম-চালনার বৈধ অনুশীলন এবং ঘরে-দেওয়া পরামর্শের আদি দৃষ্টান্তগুলো হইতে, শব্দটির অন্তর্নিহিত মানে ছড়িয়েছে এবং প্রায় বিশেষভাবে প্রয়োগ করা হয় শিক্ষা, ব্যবসা, মনস্তত্ত্ব এবং মনস্তত্ত্ব রোগের চিকিৎসায়, সাধারণভাবে বিতরণ করা হয় আত্ম-সহায়তা বইগুলোর জনপ্রিয় রীতির মাধ্যমে। এপিএ মনস্তত্ত্ব অভিধান অনুসারে, আত্ম-সহায়তা সঙ্ঘগুলোর সম্ভাবনাসূচক বা প্রচ্ছন্ন মুনাফাগুলো পাওয়া যেতে পারে যে পেশাদারীগণ হয়ত প্রদান করতে পারবেন না যেমন বন্ধুত্ব, অনুভূতিমূলক সমর্থন, অভিজ্ঞতামূলক জ্ঞান, অনন্যতা, দরকারি ভূমিকাগুলো এবং অধিকারভুক্ত হওয়ার একটি অনুভূতি।

সঙ্ঘগুলো যারা সংগঠিত হয় স্বাস্থ্যের শর্তগুলো বজায় রাখতে, হয়ত গঠিত হতে পারে রোগীদের এবং যত্ন দানকারীদের নিয়ে। অধিকন্তু, দীর্ঘ-সময়ের সদস্যরা তাদের অভিজ্ঞতাগুলো বিনিময় করেন *( কোন কিছুর বিশিষ্ট অংশ যাহা মনোযোগ আকর্ষণ করে )* , এসকল স্বাস্থ্য সঙ্ঘগুলো হয়ে উঠতে পারে শিক্ষামূলক সামগ্রীর জন্য সমর্থিত সঙ্ঘগুলো এবং প্রধান দফতর রূপে। তারা যারা নিজেদের সহায়তা করে স্বাস্থ্য সমস্যা সম্বন্ধে শিখতে এবং শনাক্ত করতে, ইহাকে দৃষ্টান্ত রূপে বলা যায় আত্ম-সহায়তা, যখন আত্ম-সহায়তা সঙ্ঘগুলোকে আরও অধিক সঙ্গীর প্রতি সঙ্গীর সমর্থন দিতে দেখা যেতে পারে।

## তথ্যসূত্র


বিষয়শ্রেণী:ব্যক্তিগত উন্নয়ন
বিষয়শ্রেণী:স্বকীয় সত্তা
বিষয়শ্রেণী:আত্ম-যত্ন
বিষয়শ্রেণী:নিজের যত্ন
দ্য লেয়ার

***দ্য লেয়ার*** (ইংরেজি: ***The Lair***) হল একটি আমেরিকান সমকামিতা-কেন্দ্রিক ভ্যাম্পায়ার টেলিভিশন ধারাবাহিক। ২০০৭ সালে হিয়ার! এই ধারাবাহিকটি প্রযোজনা করে। এই ধারাবাহিকের ১ম সিজনটি ৬টি পর্বে সেই বছরই জানুয়ারি মাসে সম্প্রচারিত হয়। প্রথম দু-টি পর্বের প্রিমিয়ার হয় ২০০৭ সালের ১ জুন। ৯টি পর্বে সম্প্রচারিত ২য় সিজনটির সম্প্রচার শুরু হয় ২০০৮ সালের ৫ সেপ্টেম্বর। ২০০৮ সালের সেপ্টেম্বর মাসে ১৩টি পর্বে সম্প্রচারিত ৩য় সিজনটির কথা ঘোষণা করা হয়। কোল্টন ফোর্ড জানান, ২০০৮ সালের অক্টোবর ও নভেম্বর মাসে এই সিজনের চলচ্চিত্রায়ন শুরু হবে। ২০০৯ সালের ৪ সেপ্টেম্বর ৩য় সিজনের প্রিমিয়ার হয়।
## আরও দেখুন
*ভ্যাম্পায়ার চলচ্চিত্র

## তথ্যসূত্র

## বহিঃসংযোগ
* Official site
* The Lair at Internet Movie Database
* The Lair at epguides.com

বিষয়শ্রেণী:২০০৭-এ সূচিত আমেরিকান টেলিভিশন ধারাবাহিক
বিষয়শ্রেণী:আমেরিকান এলজিবিটি-সম্পর্কিত টেলিভিশন অনুষ্ঠান
বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:হিয়ার! মৌলিক প্রযোজনা
বিষয়শ্রেণী:ভৌতিক কথাসাহিত্য টেলিভিশন ধারাবাহিক
বিষয়শ্রেণী:টেলিভিশনে ভ্যাম্পায়ার
বিষয়শ্রেণী:গে সম্পর্কিত টেলিভিশন অনুষ্ঠান
বিষয়শ্রেণী:সমকামী পুরুষ সম্পর্কিত চলচ্চিত্র
প্যানটোপ্রাজল

**প্যানটোপ্রাজল** () হচ্ছে একটি প্রোটন পাম্প ইনহিবিটর যা গ্যাস্ট্রিক এসিড নিঃসরণ কমায়। এটি গ্যাস্ট্রইসোফ্যাজিয়াল রিফ্লাক্স ডিজিজ (GERD) এর ফলে সৃষ্ট ইসোফ্যাগাসের ক্ষয়কারী প্রদাহের স্বল্পমেয়াদী চিকিৎসায় ব্যবহার করা হয়। এছাড়া এটি জলিনজার-এলিসন সিনড্রোম-এর চিকিৎসাতেও ব্যবহৃত হয়।  

কিছু সাধারণ পার্শ্বপ্রতিক্রিয়াসমূহ হলো মাথাব্যথা,  পাতলা পায়খানা, বমিভাব, পেটব্যথা, পেটফাঁপা, বমি, মাথা ঝিমঝিম, এবং অস্থিসন্ধিতে ব্যথা।(>২%)  দীর্ঘ মেয়াদে এটি ব্যবহার করলে পাকস্থলীর আবরণী কোষে প্রদাহ বা অ্যাট্রফিক গ্যাস্ট্রাইটিস হতে পারে ফলে শরীরে ভিটামিন বি-১২ ও ম্যাগনেসিয়ামের ঘাটতি দেখা দেয়। 
## তথ্যসূত্র

## বহিঃসংযোগ

* Protonix (Pantoprazole Sodium) label 

বিষয়শ্রেণী:প্রোটন পাম্প ইনহিবিটর
বিষয়শ্রেণী:বেনজিইমিডাজল
বিষয়শ্রেণী:অর্গানোফ্লুরাইড
বিষয়শ্রেণী:ফাইজার মার্কা
মালঞ্চ নদী

**মালঞ্চ নদী**  বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্ঘ্য ৭৭ কিলোমিটার, গড় প্রস্থ ৯১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালঞ্চ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৯।

## প্রবাহ
মালঞ্চ নদীটি সাতক্ষীরা জেলার শ্যামনগর উপজেলার সাতক্ষীরা রেঞ্জ ইউনিয়ন এলাকায় প্রবহমান খোলপেটুয়া নদী হতে উৎপত্তি লাভ করেছে। অতঃপর এই নদীর জলধারা একই ইউনিয়ন দিয়ে প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:সাতক্ষীরা জেলার নদী
মেট্রোসেক্সুয়াল

***পৌরকামী*** কথাটি দিয়ে (বিশেষত শিল্প-বিপ্লবোত্তর ও পুঁজিবাদী) পৌর বা মহানগর এলাকাতে বসবাসকারী কিছু পুরুষকে বোঝানো হয়, যারা তাদের সাজসজ্জা এবং প্রদর্শনীর ব্যাপারে অতিমাত্রায় সচেতন ও যত্নবান, এর পাশাপাশি একটি উল্লেখযোগ্য পরিমাণ সময় এবং অর্থও তারা পোশাক ও প্রসাধনী কেনাকাটার পেছনে ব্যয় করে থাকে। এর ইংরেজি পরিভাষা "মেট্রোসেক্সুয়াল" একটি জোড়কলম শব্দ, যা *[[মেট্রোপলিটান]]* ও *[[সেক্সুয়াল]]* শব্দ দুইটিকে জোড়া লাগিয়ে ১৯৯৪ সালে উদ্ভূত হয়।  উক্ত নবসৃষ্ট শব্দটি ঐ সব বিপরীতকামী পুরুষকে বোঝানোর ক্ষেত্রে জনপ্রিয় হয়ে উঠেছে, যারা বাহ্যিকভাবে সাধারণত মহিলা বা সমকামী পুরুষদের অনুরূপ বেশভুষাশৈলী ও জীবনচর্যা অনুসরণ করে থাকে। যদিও উক্ত পরিভাষাটি মূলত  বিপরীতকামী পুরুষদের ক্ষেত্রে প্রযোহ্য, তার পরেও যে কোন যৌন অভিমুখিতার ব্যক্তির ক্ষেত্রেই এই পরিভাষাটি ব্যবহার করা যেতে পারে।

## সম্পর্কিত পরিভাষা
আরেকটি উদাহরণ হল স্বল্প-স্থায়ী পরিভাষা "উবারসেক্সুয়াল"; আরবান ডিকশনারি অনুযায়ী: "একজন পুরুষ যে মেট্রোসেক্সুয়াল সমতুল্য হয়েও নিজ যৌন অভিরুচি সম্পর্কে কোন সন্দেহ না রেখেই আত্মবিশ্বাস, শক্তি, ও শ্রেণীমর্যাদার মত প্রথাগত পৌরুষ গুণাবলি প্রদর্শন করে।  "। এই পরিভাষাটি *দ্য ফিউচার অব দ্য মেন* নামক গ্রন্থের লেখক ও বাজারজাতকরণ ব্যবস্থাপকেরা তৈরি করেছিলেন এবং সম্ভবত এটি সিম্পসনের ব্যবহৃত উবের-মেট্রোসেক্সুয়াল নামক পরিভাষা থেকে অনুপ্রাণিত হয়েছিল, যা ডেভিড ব্যাকহ্যামকে বোঝাতে ব্যবহৃত হত।
### নার্সিসবাদ
সিম্পসনের বক্তব্য অনুসারে, মেট্রোসেক্সুয়াল মতবাদের পেছনে আত্মকাম সূক্ষ্মভাবে ভূমিকা পালন করে। *মেল ইম্পারসনেটরস* নামক বইয়ে তিনি "পৌরকাম বোঝার জন্য আত্মকাম বোঝা কতটা কার্যকর" তা ব্যাখ্যা করেন। এ ক্ষেত্রে তিনি আত্মকামের উপর ফ্রয়েডের দেয়া তথ্যসূত্র উল্লেখ করেন, যা আত্মকামের মনস্তাত্ত্বিক উদ্দেশ্য বিশ্লেষণ করে এবং আত্মকামী প্রেমকে ব্যাখ্যা করে:

২০০২ সালে, *মিডিয়া স্পোর্ট স্টারস: ম্যাস্কুলিনিটিজ অ্যান্ড মোরালিটিজ* বইতে উক্ত মতবাদটি আরও বিশদভাবে আলোচিত হয়, যেখানে গ্যারি ওয়েনেল ইংরেজ ফুটবল খেলোয়াড় ডেভিড বেকহ্যামের আত্মকামী আত্ম-শোষণকে প্রচলিত বিজয়ী পুরুষত্ব নীতির একটি ভাঙ্গন হিসেবে ব্যাখ্যা করেন।

## তথ্যসূত্র

## আরও পড়ুন
* Simpson, Mark (2011).'Metrosexy: A 21st Century Self-Love Story'
* O'Reilly, Ann; Matathia, Ira; Salzman, Marian (2005). *The Future of Men*, Palgrave Macmillan. .
*

## বহিঃসংযোগ
* 'Metrodaddy Speaks!' Mark Simpson answers questions from the global media in 2004
* 2005 reassessment by Simpson
* "The Metrosexual Defined; Narcissism and Masculinity in Popular Culture"  Article exploring the commercial and sociological sides of the metrosexual
*http://www.sunypress.edu/details.asp?id=61610  *The Metrosexual: Gender, Sexuality, and Sport* by David Coad. Albany, New York: SUNY Press, 2008
*''Media Sport Stars: Masculinities and Moralities'', Gary Whannel, Jstor, 2002

বিষয়শ্রেণী:বিপরীতকামিতা
বিষয়শ্রেণী:সংস্কৃতি
বিষয়শ্রেণী:পুরুষ
বিষয়শ্রেণী:যৌন অভিমুখিতা ও সমাজ
বিষয়শ্রেণী:ফ্যাশন
বিষয়শ্রেণী:জনপ্রিয় সংস্কৃতির নব্য-উদ্ভাবিত শব্দ
বিষয়শ্রেণী:সুনির্দিষ্ট বাহ্যিক প্রতিরূপ
বিষয়শ্রেণী:সাংস্কৃতিক দখলদারিত্ব
বিষয়শ্রেণী:উভলিঙ্গ
বিষয়শ্রেণী:বছরের সেরা শব্দ
বিষয়শ্রেণী:আত্মরতি
বিষয়শ্রেণী:২০০০-এর দশকের ফ্যাড ও প্রবণতা
বিষয়শ্রেণী:উপসংস্কৃতি
বিষয়শ্রেণী:সৌন্দর্য
বিষয়শ্রেণী:সমকামিতা
বিষয়শ্রেণী:পুরুষ সমকামিতা
বিষয়শ্রেণী:এলজিবিটিকিউ ও সমাজ
বিষয়শ্রেণী:পুরুষ সৌন্দর্য
বিষয়শ্রেণী:ছকে ফেলা বিশ্বাস
বিষয়শ্রেণী:পুরুষ পরিভাষা
আত্মমগ্নতা

[থাম্ব|250px|[কারাভাজ্জোর "নার্সিসাস" (১৫৯৭-৯৯); যে ব্যক্তি নিজের প্রতিবিম্বের প্রেমে পড়েছিল।]]
**আত্মমগ্নতা** হলো এমন যা একজন মানুষের নিজের গুণ সম্বন্ধে অতিরঞ্জিত ধারণা পোষন করা, নিজের প্রতি নিজেই অতিরিক্ত মুগ্ধ থাকা এবং নিজের জীবনে অন্য কাউকে অতটা গুরুত্ব না দেওয়া। নিজ ব্যতীত অন্য কারো প্রতি আকর্ষিত না হওয়া। যদিও সীমিত পরিসরে নার্সিসিজম সাধারণ জীবনের একটা অংশ। নার্সিসিজম এর ক্ষেত্রে মানুষ সর্ব ক্ষেত্রেই নিজের প্রশংসা শুনতে পছন্দ করে।

## ঐতিহাসিক পটভূমি
গ্রিক মিথলজি থেকে পাওয়া যায়, নার্সিসাস নামে এক সুদর্শন যুবক ছিল। ইকো নামের এক দেবী তাকে প্রেম নিবেদন করে। কিন্তু সে তা প্রত্যাখ্যান করে। ইকো তখন তাকে অভিশাপ দেয়, একসময় সে তার নিজের রূপের দেমাগে নিজেই কাবু হবে।

সত্যি তা–ই হয়। একদিন সে পানি খেতে যায় পুকুরে। পানিতে নিজের ছায়া দেখে নিজের প্রেমে নিজেই মুগ্ধ হয়ে তাকিয়ে থাকে ঘণ্টার পর ঘণ্টা। দিনের পর দিন। আর এভাবেই সে মারা যায়। পরে সে এক ফুলে পরিণত হয়। যার নাম দেওয়া হয় নার্সিশাস ফুল।

## আরোও পড়ুন
* অহংকার
* আত্মরতিমূলক ব্যক্তিত্ব ব্যাধি

## তথ্যসূত্র

বিষয়শ্রেণী:স্বকীয় সত্তা
বিষয়শ্রেণী:আত্মরতি
বিষয়শ্রেণী:সবিচার চিন্তনের প্রতিবন্ধকতা
বিষয়শ্রেণী:প্রভাব (সামাজিক ও রাজনৈতিক)
ভুবন মোহন পার্ক শহীদ মিনার

**ভুবন মোহন পার্ক শহীদ মিনার** রাজশাহী শহরের কেন্দ্রে ভুবন মোহন পার্কে অবস্থিত ভাষা আন্দোলনের স্মৃতিসৌধ। এখানে ৬৪ জন ভাষা সৈনিক এর নামফলক রয়েছে। বিভিন্ন জাতীয় দিবেসে এখানে শহীদদের সম্মানে অনুষ্ঠানের আয়োজন করা হয়।

## ইতিহাস
ভুবন মোহন পার্কে অবস্থিত শহীদ মিনারটি ১৯৫৩ সালে নির্মাণ করে জাঁকজমকভাবে শহীদ দিবস উদ্‌যাপন করা হয়েছিল। রাজশাহী সিটি কর্পোরেশন ১৯৯৮ সালে শহীদ মিনারটি দুই লক্ষ টাকা ব্যয়ে সংস্কার করে ঐ সালেরই ১২ই ডিসেম্বর ভাষা সৈনিক অ্যাডভোকেট গোলাম আরিফ টিপু সংস্কারকৃত শহীদ মিনার উদ্বোধন করেন। ২০০৫ সালে রাজশাহী সিটি কর্পোরেশন এই শহীদ মিনারে ৬৪ জন ভাষা সৈনিক এর নামফলক স্থাপন করে।

## আরো দেখুন
* কেন্দ্রীয় শহীদ মিনার
* ভাষা আন্দোলন দিবস
* রাষ্ট্রভাষা সংগ্রাম পরিষদ
* আন্তর্জাতিক মাতৃভাষা দিবস

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:বাংলা ভাষা আন্দোলন
বিষয়শ্রেণী:রাজশাহী জেলার দর্শনীয় স্থান
বিষয়শ্রেণী:শহীদ মিনার
হেমন্ত কুমারী দেবী

**মহারাণী হেমন্ত কুমারী দেবী** ১২৭৬ বাংলা সনে মানিকগঞ্জ জেলার ধুল্লা গ্রামে জন্মগ্রহণ করেন। রাজশাহী শহরের উন্নয়নের সাথে তিনি বিশেষভাবে স্মরণীয় হয়ে আছেন। জনকল্যাণকর কাজের জন্য হেমন্ত কুমারী মহারাণী খেতাব পেয়েছেন ৷ তিনি শেষ জীবনে কাশীতে অবস্থানকালে গুরুতর অসুস্থ হয়ে পড়েন এবং অবশেষে ১৩৪৯ বঙ্গাব্দের ২৭ আষাঢ় মৃত্যুবরণ করেন৷

## ব্যক্তিগত জীবন
পুঠিয়ার জমিদার মহারাণী শরৎ সুন্দরী দেবীর পুত্র যতীন্দ্র নারায়ণ ১৮৮০ সালে ঢাকা জেলার বিশিষ্ট জমিদার ভুবনমোহন রায়ের মেয়ে হেমন্ত কুমারী দেবীকে বিয়ে করেন। অসৎ সঙ্গের কারণে কুমারের শরীরে নানা রোগ দানা বাঁধে। অবশেষে ১৮৮৩ সালে তিনি মারা যান। এদিকে জীবনের শেষ সময় মহারাণী হেমন্ত কুমারী দেবীর শাশুড়ি মহারাণী শরৎ সুন্দরী নানা সমস্যায় তিক্ত হয়ে ভারতের কাশীতে চলে যান। ১৮৮৬ সালে তিনি মারা যান। এরপরে হেমন্ত কুমারী দেবী মাত্র ১৮ বছর বয়সে পুঠিয়া জমিদারীর দায়িত্বভার গ্রহণ করেন।
## জমিদারী দায়ীত্ব
মহারাণী হেমন্ত কুমারীর অপরিণত বয়সের সুযোগে প্রকৃত কর্তৃত্ব চলে যায় পিতা ভুবনমোহন ও মামা ভৈরব চন্দ্রের হাতে। ১৮৯০ সালে ভুবনমোহন মৃত্যুবরণ করলে রাজবাড়ির দায়িত্ব পান ভৈরব রায়। ১৮৯৫ সালে মহারাণী হেমন্ত কুমারীর একমাত্র মেয়ে রাজকুমারী সুরেন্দ্র বালার সঙ্গে বিশ্বেশর স্যানালের বিয়ে হয়। বিয়ের মাত্র ১০ বছর পর ১৯০৫ সালে রাজকুমারী সুরেন্দ্র বালা মারা যান। হেমন্ত কুমারী দেবী অনেক ভালো কাজের জন্য লর্ড কার্জনের আমলে ১৯০১ সালে রানী ও ১৯২০ সালে লর্ড আর উইনের আমলে মহারাণী উপাধীতে ভূষিত হন। ১৯৪২ সালে মহারাণী হেমন্ত কুমারী দেবী পরলোকগমন করেন। ১৯৫০ সালে সারা দেশে জমিদারি প্রথার বিরুদ্ধে গণজাগরণ ঘটে। মহারাণী হেমন্ত দেবীর মৃত্যুর পরে অন্য জায়গাগুলোর মতো পুঠিয়া রাজবংশেরও বিলুপ্তি ঘটে।

## কৃতিত্ব
[thumbnail|১৮৯৯ সালে প্রতিষ্ঠিত মহারাণী হেমন্ত কুমারী হিন্দু ছাত্রাবাস যা এখন [রাজশাহী কলেজ এর অন্যতম ছাত্রাবাস হিসেবে ব্যবহৃত হচ্ছে।]]
মহারাণী হেমন্ত কুমারীর জমিদারী আমলে  বহু শিক্ষার্থী, বহু বিধবা, এবং বহু অনাথ তার কাছ থেকে নিয়মিত মাসিক মাসোহারা পেত৷ রাজশাহী শহরে তিনি একটি ছাত্রাবাস যা বর্তমানে রাজশাহী কলেজের অধীনে মহারাণী হেমন্ত কুমারী হিন্দু ছাত্রাবাস সহ বিভিন্ন প্রতিষ্ঠান ও সেবামূলক কার্যক্রম পরিচালনা করেছেন। তার সমাজকল্যাণ মূলক কার্যক্রমের মধ্যে হেমন্ত কুমারী ওয়াটার ওয়ার্কস, হেমন্ত কুমারী সংস্কৃত কলেজ, নওগাঁ দাতব্য চিকিৎসালয়ে বার্ষিক দান, ভাগিরথিতে স্নানঘাট নির্মাণের সহায়তা, দেশবন্ধু চিত্তরঞ্জন স্মুতি তহবিলে দান, নান্দিনা এম. এইচ. কে. সরকারি পাইলট উচ্চ বিদ্যালয় (জামালপুর,ময়মনসিংহ) এবং ডাকঘর গৃহ নির্মাণ, পূরীধামের অনাথ আশ্রম ও হেমন্ত নাথের মন্দিরে দান ইত্যাদি উল্লেখযোগ্য৷ তিনি ১৯৩৭ খ্রীষ্টাব্দে রাজশাহীবাসীর জন্য সার্বক্ষণিক বিশুদ্ধ পানির সরবরাহ নিশ্চিত করতে  ‘মহারাণী হেমন্ত কুমারী ওয়াটার ওয়ার্কস’ নির্মাণ করেন। যা বর্তমানে ঢোপকল নামে পরিচিত। 

## আরো দেখুন
* পুঠিয়া রাজবাড়ী
* রাজশাহী কলেজ
* পুঠিয়া মন্দির চত্বর

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:১৮৬৯-এ জন্ম
বিষয়শ্রেণী:বাঙালি হিন্দু
বিষয়শ্রেণী:বাঙালি জমিদার
বিষয়শ্রেণী:মানিকগঞ্জ জেলার ব্যক্তি
বুদ্ধচরিত

***বুদ্ধচরিত*** (দেবনাগরী बुद्धचरितम्) ২য় শতকের প্রারম্ভে গৌতম বু‌দ্ধের জীবনী নিয়ে অশ্বঘোষ কর্তৃক লিখিত একটি সংস্কৃত মহাকাব্য।  মহাকাব্যটি আটাশটি সর্গে বিভক্ত যার প্রথম ১৪ সর্গ  সম্পূর্ণ এবং পঞ্চদশ হতে অষ্টবিংশ সর্গ অসম্পূর্ণ অবস্থায় পাওয়া গেছে।

৪২০ অব্দে ধর্মক্ষেম এটি চীনা ভাষায় অনুবাদ করেন  এবং ৭ম বা ৮ম শতকে চীনা সংস্করণের তুলনায় অধিকতর মূল সংস্কৃতানুগ একটি তিব্বতি সংস্করণ রচিত হয়।

## তথ্যসূত্র

বিষয়শ্রেণী:বৌদ্ধধর্ম
বিষয়শ্রেণী:সংস্কৃত মহাকাব্য
বিষয়শ্রেণী:ভারতীয় কবিতা
বিষয়শ্রেণী:গৌতম বুদ্ধ
বিষয়শ্রেণী:বৌদ্ধ কবিতা
বিষয়শ্রেণী:প্রাচীন ভারতীয় কবিতা
বিষয়শ্রেণী:২য় শতাব্দীর ভারতীয় বই
বিষয়শ্রেণী:২য় শতাব্দীর সংস্কৃত সাহিত্য
দাসুন শানাকা

**মাদাগামাগামাগে দাসুন শানাকা** (; জন্ম: ৯ সেপ্টেম্বর, ১৯৯১) নেগোম্বো এলাকায় জন্মগ্রহণকারী বিশিষ্ট পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। মূলতঃ মাঝারি সারির ডানহাতি ব্যাটসম্যান হিসেবে অংশ নিয়ে থাকেন সেন্ট পিটার্স কলেজের সাবেক ছাত্র **দাসুন শানাকা**। শ্রীলঙ্কার ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। এছাড়াও, শ্রীলঙ্কার অনূর্ধ্ব-১৯ দলে খেলেছেন তিনি।

## আন্তর্জাতিক ক্রিকেট
জুলাই, ২০১৫ সালে টুয়েন্টি২০ আন্তর্জাতিকে খেলার জন্য শ্রীলঙ্কা দলে তাকে অন্তর্ভুক্ত করা হয়। ১ আগস্ট, ২০১৫ তারিখে ৫৮তম টি২০আই ক্যাপ পরিধান করে সফরকারী পাকিস্তানের বিপক্ষে তার অভিষেক ঘটে। এরপর বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।

## ইংল্যান্ড ও আয়ারল্যান্ড সফর
মে, ২০১৬ সালে ইংল্যান্ড সফরে লিচেস্টারশায়ার কাউন্টি ক্রিকেট ক্লাবের বিপক্ষে অনুষ্ঠিত প্রথম-শ্রেণীর ক্রিকেটে সেঞ্চুরি করেন।

মে, ২০১৬ সালে স্বাগতিক ইংল্যান্ডের বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। ১৯ মে, ২০১৬ তারিখে হেডিংলিতে অনুষ্ঠিত সিরিজের প্রথম টেস্টে ইংল্যান্ডের জেমস ভিন্সের সাথে তারও টেস্ট অভিষেক ঘটে। এরফলে শ্রীলঙ্কার ১৩৪তম টেস্ট খেলোয়াড়ের মর্যাদা পান। ইংরেজ অধিনায়ক অ্যালাস্টেয়ার কুককে আউট করেন নিজস্ব প্রথম টেস্ট উইকেট পান তিনি। খেলায় তিনি ৩/৪৬ পান এবং উভয় ইনিংসে ৪ রান করে সংগ্রহ করেন। বলাবাহুল্য, ঐ টেস্টে তার দল ইনিংস ও ৮৮ রানে পরাজয়বরণ করে।

১৬ জুন, ২০১৬ তারিখে স্বাগতিক আয়ারল্যান্ডের বিপক্ষে ওডিআই অভিষেক ঘটে তার। খেলায় তিনি ১৯ বলে ৪২ রান তোলাসহ ৪২ রানে ৫ উইকেট দখল করেন। এরফলে বিশ্বের দ্বাদশ ও তৃতীয় শ্রীলঙ্কান হিসেবে অভিষেকেই ৫ উইকেট পান তিনি। ঐ খেলায় শ্রীলঙ্কা দল ৭৬ রানে জয়লাভ করে।

## আন্তর্জাতিক রেকর্ড
### ওডিআইয়ে ৫-উইকেট প্রাপ্তি

## পুরস্কার
### প্লেয়ার অব দ্য সিরিজ পুরস্কার

## তথ্যসূত্র

## আরও দেখুন
* লাসিথ মালিঙ্গা
* শ্রীলঙ্কা জাতীয় ক্রিকেট দল
* ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর
* একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

## বহিঃসংযোগ
* 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:কলম্বো কমান্ডোসের ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:নেগোম্বোর ব্যক্তিত্ব
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:ডাম্বুলা আউরার ক্রিকেটার
বিষয়শ্রেণী:গুজরাত টাইটান্সের ক্রিকেটার
শিহান জয়াসুরিয়া

**ডাম্পালাগে শিহান নভিন্দ্র ফনসেকা গুণবর্ধনে জয়াসুরিয়া** (; জন্ম: ১২ সেপ্টেম্বর, ১৯৯১) কলম্বোয় জন্মগ্রহণকারী পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকা পালন করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি। ঘরোয়া ক্রিকেটে মুরস স্পোর্টস ক্লাবে খেলে থাকেন **শিহান জয়াসুরিয়া**। এছাড়াও শ্রীলঙ্কার অনূর্ধ্ব-১৯ ও অনূর্ধ্ব-২৩ দলের পক্ষেও খেলেছেন তিনি।

## খেলোয়াড়ী জীবন
মোরাতুয়া স্পোর্টস ক্লাবের বিপক্ষে তার অভিষেক ঘটে। ঐ খেলার একমাত্র ইনিংসে অর্ধ-শতক করেছিলেন। পরের খেলায়ও তিনি আরও একটি অর্ধ-শতক করেন যাতে তার দল জয়লাভ করে।

১ নভেম্বর, ২০১৫ তারিখে ওয়েস্ট ইন্ডিজের বিপক্ষে তার ওডিআই অভিষেক ঘটে। কিন্তু প্রথম বলেই সুনীল নারাইনের বলে শূন্য রানে আউট হন। এর পূর্বেই ১ আগস্ট, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। খেলায় তিনি ৩২ বলে ৩ চার ও ২ ছক্কার সাহায্যে ৪০ রান তোলে শহীদ আফ্রিদির বলে বোল্ড হন। কিন্তু ঐ খেলায় তার দল পরাজিত হয়। বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।

## তথ্যসূত্র

## আরও দেখুন
* দাসুন শানাকা
* ২০১৬ এশিয়া কাপ
* ২০১৪ এশিয়ান গেমসে ক্রিকেট

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:পুলিশ স্পোর্টস ক্লাবের ক্রিকেটার
বিষয়শ্রেণী:সারাসেন্স স্পোর্টস ক্লাবের ক্রিকেটার
বিষয়শ্রেণী:মুরস স্পোর্টস ক্লাবের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:ওয়েয়াম্বা ইউনাইটেডের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:কলম্বো কমান্ডোসের ক্রিকেটার
বিষয়শ্রেণী:গালে গ্ল্যাডিয়েটর্সের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:চিল মেরিয়ান্স ক্রিকেট ক্লাবের ক্রিকেটার
বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী শ্রীলঙ্কান
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:প্রিন্স অব ওয়েলস কলেজ, মোরাতুয়ার প্রাক্তন শিক্ষার্থী
রাগবি ইউনিয়ন

**রাগবি ইউনিয়ন** অথবা **রাগবি** একটি সংঘর্ষজনিত খেলাধুলার প্রকারভেদ যা ইংলান্ডে ঊনবিংশ শতাব্দির শুরুতে চালু হয়েছিল। এ খেলার দুইটি নিয়মের একটি হল যে এটি হাত দ্বারা বল ধরে নিয়ে দৌড়ে খেলা হয়। বেশির ভাগ ক্ষেত্রে দুটি দলের প্রতি দলে ১৫ জন খেলোয়াড় থাকে এবং বলটি ডিম্বাকৃতি হয়। মাঠটি আয়তাকার এবং প্রতি প্রান্তে গোল পোষ্টটি ইংরেজি H আকৃতির হয়।

## আরো দেখা যেতে পারে

## তথ্যসূত্র

### টীকা

### পাদ টীকা

### মুদ্রিত সুত্র সমূহ

* 
* 
* 
* 
* 
* 
* 
* 
* 
* 
* 

## বহিঃসংযোগ

* International Rugby Board&nbsp;– official site of the sport's governing body
* Rugby Data&nbsp;– rugby union statistics
* Planet Rugby&nbsp;– news, fixtures, match reports, etc.
* ESPN Scrum.com&nbsp;– news, match reports and statistics database

বিষয়শ্রেণী:ইংল্যান্ডে উদ্ভাবিত ক্রীড়া
বিষয়শ্রেণী:দলগত ক্রীড়া
বিষয়শ্রেণী:বল খেলা
বিষয়শ্রেণী:রাগবি ইউনিয়ন
বিষয়শ্রেণী:ফুটবল কোড
বিষয়শ্রেণী:প্রাক্তন গ্রীষ্মকালীন অলিম্পিক ক্রীড়া
বিষ্ণুপ্রিয়া মণিপুরী উইকিপিডিয়া

**বিষ্ণুপ্রিয়া মণিপুরী উইকিপিডিয়া**  হল উইকিপিডিয়ার বিষ্ণুপ্রিয়া মণিপুরী সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০৬ সালের নভেম্বরে চালু করা হয়। উইকিপিডিয়াটি ২০০৬ সালের ২১ নভেম্বরে ৫,০০০ নিবন্ধের মাইলফলক অতিক্রম করে এবং একই সালের ২৪ ডিসেম্বর ১০,০০০ নিবন্ধে উত্তীর্ণ হয়। ২০১৫ সালে এ নিবন্ধ সংখ্যা বৃদ্ধি পেয়ে ২৫,০০০ হাজারে উন্নীত হয়।

২৫ ফেব্রুয়ারি ২০১৬ তারিখে, বিষ্ণুপ্রিয়া মণিপুরী উইকিপিডিয়ার নিবন্ধ সংখ্যা ২৫,০৬২ এবং অধিক (আলাপ পাতা, পুনঃনির্দেশ পাতা, টেমপ্লেটসহ) পাতার সংখ্যা ৫৭,৫৯২টি। এছাড়াও নিবন্ধিত ব্যবহারকারীর সংখ্যা ১৫,১৭৯ জন। সব মিলিয়ে উইকিপিডিয়াসমূহের তালিকায় ২০,০০০+ নিবন্ধ বিভাগে এবং ৯৮তম বৃহৎ উইকিপিডিয়া অবস্থানে রয়েছে।

  অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।

## তথ্যসূত্র

## বহিঃসংযোগ

*বিষ্ণুপ্রিয়া মণিপুরী উইকিপিডিয়া 

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:বিষ্ণুপ্রিয়া মণিপুরী ভাষার বিশ্বকোষ
মোহাম্মদ শাহজাদ (দ্ব্যর্থতা নিরসন)

* মোহাম্মদ শাহজাদ (আমিরাতি ক্রিকেটার) - আমিরাতি ক্রিকেটার।
* মোহাম্মাদ শেহজাদ - আফগান ক্রিকেটার।
মিনহাজ নদী

**মিনহাজ নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৭ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিনহাজ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮০।

## প্রবাহ
মিনহাজ নদীটি খুলনা জেলার পাইকগাছা উপজেলার চাঁদখালি ইউনিয়নের চাঁদখালি বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার তিলডাঙ্গা ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। ক্ষুদ্রাকৃতির এই নদীটি এখন অনেকটাই মৃত। ভাটির দিকে পানির প্রবাহ দৃষ্ট হলেও এনদীর উজানের অংশের অনেকটাই ইতোমধ্যে শুকিয়ে গেছে।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:খুলনা জেলার নদী
বিষয়শ্রেণী:কয়রা উপজেলা
বিষয়শ্রেণী:পাইকগাছা উপজেলা
বিষয়শ্রেণী:দাকোপ উপজেলা
রাবনাবাদ নদী

**রাবনাবাদ নদী**  বাংলাদেশের দক্ষিণ-পশ্চিমাঞ্চলের পটুয়াখালী জেলার একটি নদী।  নদীটির দৈর্ঘ্য ২৮ কিলোমিটার, গড় প্রস্থ ১৮৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রাবনাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮২।

## প্রবাহ
রাবনাবাদ নদীটি পটুয়াখালী জেলার রাংগাবালী উপজেলার চালিতাবুনিয়া ইউনিয়ন এলাকায় প্রবাহমান লোহালিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মৌডুবী ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পটুয়াখালী জেলার নদী
বিষয়শ্রেণী:গলাচিপা উপজেলা
বিষয়শ্রেণী:কলাপাড়া উপজেলা
মোহাম্মদ শাহজাদ (আমিরাতি ক্রিকেটার)

:*একই নামের অন্য ব্যক্তির জন্য দেখুন [[মোহাম্মাদ শেহজাদ]]।*

**মোহাম্মদ শাহজাদ** (জন্ম: ১৫ আগস্ট, ১৯৭৯) পাঞ্জাবে জন্মগ্রহণকারী পাকিস্তানি বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়ে থাকেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন তিনি।

## খেলোয়াড়ী জীবন
২ মে, ২০১৪ তারিখে এসিসি প্রিমিয়ার লিগে আফগানিস্তানের বিপক্ষে তার ওডিআই অভিষেক ঘটে। সর্বশেষ ২ ডিসেম্বর, ২০১৪ তারিখে একই দলের বিপক্ষে খেলেন। ৯ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্বের প্রতিযোগিতায় স্কটল্যান্ডের বিপক্ষে টুয়েন্টি২০ আন্তর্জাতিকে অভিষিক্ত হন তিনি।

বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে আমিরাত ক্রিকেট বোর্ড কর্তৃক ঘোষিত দলে তিনিও অন্যতম সদস্য মনোনীত হন।

## তথ্যসূত্র

## আরও দেখুন
* মোহাম্মদ তৌকির
* ২০১৬ এশিয়া কাপ
* সংযুক্ত আরব আমিরাত জাতীয় ক্রিকেট দল

## বহিঃসংযোগ
* 

বিষয়শ্রেণী:আমিরাতি ক্রিকেটার
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:মুলতান থেকে আগত ক্রিকেটার
বিষয়শ্রেণী:পাকিস্তানি ক্রিকেটার
করতোয়া

**করতোয়া** দ্বারা সাধারণত নিচের বিষয়গুলোকে বোঝানো হয়ে থাকে।

**নদী**
* করতোয়া নদী বা বাংলাদেশ ও পশ্চিমবঙ্গের একটি গুরুত্বপূর্ণ নদী।
* মরা করতোয়া নদী বাংলাদেশের বগুড়া জেলার শেরপুর উপজেলার একটি নদী।
* নিম্ন করতোয়া নদী বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী।

**ট্রেন**
* করতোয়া এক্সপ্রেস বাংলাদেশের একটি আন্তঃনগর ট্রেন।

**পত্রিকা**
* দৈনিক করতোয়া বাংলাদেশের একটি দৈনিক পত্রিকা। 

**সেতু**
* করতোয়া সেতু বাংলাদেশের একটি সেতু।
বান্দসা নদী

**বান্দসা নদী** বাংলাদেশের উত্তর-পূর্বাঞ্চলের ময়মনসিংহ জেলার ফুলপুর ও তারাকান্দা উপজেলার একটি নদী।

## প্রবাহ
বান্দসা নদী ময়মনসিংহ জেলার ফুলপুর উপজেলার ভাইটকান্দি ইউনিয়নে প্রবহমান খাড়িয়া নদী থেকে উৎপত্তি লাভ করেছে। অতঃপর এই নদীর জলধারা তারাকান্দা উপজেলার ডাকুয়া ইউনিয়নের মগড়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। তারাকান্দা উপজেলা শহর এই নদীর তীরে অবস্থিত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ফুলপুর উপজেলা
বিষয়শ্রেণী:তারাকান্দা উপজেলা
মিরগী নদী

**মিরগী নদী**  বাংলাদেশের উত্তর-পূর্বাঞ্চলের শেরপুর জেলার একটি নদী।  নদীটির দৈর্ঘ্য ৬২ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিরগী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭১।

## প্রবাহ
মিরগী নদীটি শেরপুর জেলার শ্রীবরদী উপজেলার টানাটিহাটি ইউনিয়ন এলাকার মিরগী বিল হতে উৎপত্তি লাভ করেছে। অতঃপর এই নদীর জলধারা শেরপুর সদর উপজেলার মধ্য দিয়ে প্রবাহিত হয়ে একই জেলার নকলা উপজেলার চর অষ্টাধর ইউনিয়ন পর্যন্ত প্রবাহিত হয়ে পুরাতন ব্রহ্মপুত্র নদীতে নিপতিত হয়েছে। নদীটি স্থানীয়ভাবে উজানে মিরগী, এরপর খড়িকাটা খাল, তেনাছেঁড়া খাল এবং ভাটিতে আবার মিরগী নামে পরিচিত। উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহনা থাকলেও ভাটিতে সারাবছরই পানিপ্রবাহ পরিদৃষ্ট হয়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:শেরপুর জেলার নদী
বিষয়শ্রেণী:শেরপুর সদর উপজেলা
বিষয়শ্রেণী:নকলা উপজেলা
বিষয়শ্রেণী:শ্রীবরদী উপজেলা